بیرلشگن ملتلر تشکیلاتی افغانستانده قیته دن "اسلام امیرلیگی نینگ" تیکلنیشینی خواهله مه گن لیکلرینی بیلدیردی.
بیرلشگن ملتلر تشکیلاتی خوفسیزلیک کینگشی تامانیدن بیریلگن بیاناتده افغانستان خوفسیزلیک کوچلری نینگ اولیشی بیلن نتیجه لنگن افغانستان نینگ هرات شهریده گی بیرلشگن ملتلر تشکیلاتی قرارگاهی گه اویوشتیریلگن هجوم نی قتّیق بیر شکلده قاره له دی.
افغانستانده خشونت نینگ و انسان حقلری اخلاللری نینگ کوپه ییب باریشیدن چوقور خواطرده ایکن لیکلری بیلدیرگن بیرلشگن ملتلر تشکیلاتی خوفسیزلیک کینگشی اولکه ده گی برچه تروریستیک حادثه لرینی و تینچ اهالی گه قره ته هجوملرنی هم قاره له دی.
تینچ اهالی گه، بیرلشگن ملتلر تشکیلاتی ملازملریگه و بیرلشگن ملتلر تشکیلاتی قرارگاهلریگه قره ته قول اوریلگن هجوملرنینگ "اوروش جرمی" تشکیل ایته جگی گه اشاره قیلگن کینگش افغانستان حکومتی گه و طالبان گه کینگ کولملی و افغانستان رهبریتیده سیاسی بیر ییچیم و آتشکیسین چقیریغی قیلدی.
بیرلشگن ملتلر تشکیلاتی خوفسیزلیک کینگشی بحرانگه حربی ییچیم نینگ ممکن ایمس ایکن لیگینی اورغوله دی و طالبان گه اشاره قیلیب افغانستانده "اسلام امیرلیگی نینگ" قیته تیکلنیشینی قوللب – قوتله مه گن لیکلرینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
